《三月二日醉中快活吟第二笔》
宋代·陈著

看花须少年，老眼如梦然。
人生不满百，动要言及千。
富莫如金不，贵莫如平泉。
其能几何时，回首皆尘烟。
我贫虽到骨，妻孥尚周全。
纵有炊断续，未尝见忧煎。
如此只如此，吾有命在天。
今朝一杯酒，知者谁为贤。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。